... આવો જ પુનરોચ્ચાર કર્યો છે એટલે આમાં અવિશ્વાસ રાખવાનું કારણ દેખાતું નથી અને ભારતીય અર્થવ્યવસ્થાના હિતમાં આપણે ઇચ્છીએ કે પરિસ્થિતિ ઝડપથી થાળે પડી જાય. 

બૅન્કિંગક્ષેત્ર કોઈ પણ દેશની અર્થવ્યવસ્થાની કરોડરજજુ છે. કાર્યક્ષમ અને અસરકારક બૅન્કિંગ વ્યવસ્થા વગર અર્થવ્યવસ્થા પાંગળી બની જાય અને વેપારધંધો પડી ભાંગે એ પ્રકારની પરિસ્થિતિનું નિર્માણ થાય.

આ સંદર્ભમાં જોઈએ તો આખા દેશના બૅન્કિંગ સૅક્ટરની Total Impaired Assets (એટલે કે ખરાબ લોન અથવા NPA) ડિસેમ્બર 2019ની સ્થિતિએ 16,88,600 કરોડ હતી જે બૅન્કિંગ સૅક્... બાકીનો લેખ લખો:
તેની કોઈ વિગતો પ્રાપ્ત થતી નથી. 

યસ બૅન્કની આ ઘટનાને કારણે ગ્રાહકોને ઘણી બધી અગવડ પડી છે. નિયત મર્યાદામાં પણ પૈસા ઉપાડવા માટે બેરર ચેક સિવાયના તમામ વિકલ્પો બંધ કરવામાં આવ્યા છે. 

RTGS, IMPS ECS, AUTOPAY અને ચેક ડેબિટ બંધ કરતાં તમારા ખાતામાં પૈસા હોય તો પણ બીજી બૅન્કમાં યસ બૅન્કના ચેકથી પૈસા નહીં ભરી શકાય તેવી જ રીતે બીજી બૅન્કના લૉન એકાઉન્ટમાં ECS કે AUTOPAY થકી પૈસા ભરવાનું પણ કામમાં નહીં આવે.

માર્ચ મહિનો એટલે ટેક્સ ભરવાનો મહિનો છે. 15 માર્ચ પહેલાં જેમને ઍડવાન્સ ટેક્સની ચુકવણી કરવાની છે એવા યસ બૅન્કનાં ખાતાં ધરાવતા વેપારીઓ કે ઉદ્યોગકારો પણ ટેક્સ ભરવામાં ફાંફાં પડી રહ્યા છે અને તેની અસર વેપારીઓ સાથે કામ કરનાર મજૂરોથી લઈને તમામ પર પડે છે.

યસ બૅન્ક લાંબા સમયથી સંકટમાં હતી. મુંબઈની સિટીઝન વ્હિસલ બ્લૉવર નામની સંસ્થાએ યસ બૅન્કના ડિરેક્ટર રાણા કપૂરના પરિવારજનોને 2034 કરોડની લૉન અપાઈ હોવા બાબતે નવેમ્બર 2019માં હાઇકોર્ટમાં કેસ દાખલ કર્યો હતો.

તિરુપતિ મંદિર ટ્રસ્ટે યસ બૅન્કમાં મૂકેલા 1300 કરોડ રૂપિયા થોડા મહિના પહેલાં જ ઉપાડી લીધા હતા. પણ ભગવાન જગન્નાથના લગભગ 550 કરોડ રૂપિયા યસ બૅન્કમાં સલવાઈ ગયા હોવાનું કહેવાય છે. 

ગુજરાતના એક અગ્રણી ઔદ્યોગિક જૂથે 25 ફેબ્રુઆરીથી જ ગેસના બિલપેટે બૅન્કમાં ચેક સ્વીકાર કરવાની ધરાર ના પાડી દીધી હતી.

આ ઔદ્યોગિક જૂથને બૅન્ક વિશ્વાસપાત્ર નથી રહી એવું સમજાયું હોય તો જેના બોર્ડમાં રિઝર્વ બૅન્ક ઑફ ઇન્ડિયાના પૂર્વ ડેપ્યુટી ગવર્નર હોય, સૅન્ટ્રલ બૅન્કર તરીકે રિઝર્વ બૅન્ક ઑફ ઇન્ડિયાને જેને મૉનિટર કરવાની જવાબદારી હોય તે પ્રમાણમાં લાંબો ગાળો કહી શકાય એટલા લાંબા સમયથી ડૂબેલા ધિરાણને લગતી સમસ્યાઓ હતી.

એને બે અબજ ડૉલરના રોકાણની જરૂર ઊભી થઈ હતી તે સામે છેલ્લાં બે વરસમાં અનેક રોકાણકારો સાથે એણે વાતચીત ચલાવી હતી ત્યારે નાણામંત્રી અને રિઝર્વ બૅન્ક બેમાંથી એકેયને સવેળા કાર્યવાહી કરવાનું સૂઝયું નહીં એ એક નવાઈ કહેવી કે બેદરકારી તે સમજાતું નથી. 

મોડેમોડે પણ નાણામંત્રી અને રિઝર્વ બૅન્ક જાગ્યાં છે અને યસ બૅન્કમાં જેના પણ પૈસા છે તે સલામત છે તેમજ એને સ્ટેટ બૅન્ક ઑફ ઇન્ડિયા સાથે રહીને પુનર્જીવિત કરવાના પ્રયત્નો થઈ રહ્યા છે અને હાલમાં લગાવેલા પ્રતિબંધ પણ ખૂબ ટૂંકા ગાળામાં દૂર થઈ જશે એવો અંદેશો નિર્મલા સીતારમણે આપ્યો છે.

મજાની વાત તો એ છે કે આ ખાડે ગયેલી બૅન્ક જેના શૅરની નેટવર્થ માઇનસમાં આવે એ આખોય...